Bangli Narkotikan vankila. Bali, Indonesia.
Mahtava aamu!
Viranomaiset väittävät kuntouttavansa huumerikollisia...
Ei huumeille, kyllä saavutuksille!
...uudella ja pakollisella kuntoutusohjelmalla.
Jos ei noudata kaikkia sääntöjä, sillä on seurauksia.
Minusta tuntuu,
että tämä vankila siunaa minua runsaskätisesti.
Indonesiassa huumerikollisiin liittyy voimakas häpeä.
Huumeiden salakuljetuksesta saa kuolemantuomion.
Tiedän.
Olitko paha ihminen, kun käytit huumeita?
Kyllä, olen paha ihminen.
Voivatko nämä vangit saada syntinsä anteeksi -
yhteiskunnan silmissä?
Vietän viikon täällä selvittääkseni sen.
En ole ensimmäistä kertaa telkien takana.
Olen Raphael Rowe.
Minut tuomittiin Britanniassa murhasta, jota en tehnyt.
Sain elinkautisen ilman ehdonalaisen mahdollisuutta.
Minulta kesti 12 vuotta puhdistaa maineeni.
Nyt kierrän maailmaa -
selvittääkseni millaista elämä on -
maailman kovimmissa vankiloissa.
MAAILMAN KOVIMMAT VANKILAT
Bali Indonesiassa.
Lomailijat ympäri maailmaa kerääntyvät tänne,
mutta bilesaaren imagon takana -
tavalliset indonesialaiset elävät hyvin eri maailmassa.
Yhteiskunta on konservatiivinen,
ja huumeisiin liittyy voimakas sosiaalinen häpeä.
Meidän pitäisi verrata 15 000:tta huumeisiin kuolevaa nuorta siihen,
kuinka monta huumekauppiasta kuolee vuosittain.
Meidän pitää taas kerran julistaa sota huumeille.
Presidentti Joko Widodon tiukka linja tarkoittaa -
kuolemanrangaistusta huumeiden salakuljettajille -
ja pitkiä tuomioita käyttäjille.
Indonesian huumelainsäädäntö on maailman ankarimpia,
ja monia ihmisiä passitetaan vankilaan.
Pienen kannabismäärän hallussapito -
voi tuoda vuosien vankilatuomion.
Silti ihmiset ovat valmiita ottamaan riskin.
Tämän seurauksena Indonesian vankilat -
ovat ääriään myöten täynnä huumerikollisia.
Niinpä hallitus keksi -
radikaalin lähestymistavan huumekuntoutukseen.
Olen matkalla Lapas Narkotika Bangli -vankilaan -
Balin itäosissa.
Se on vankila, jossa on pelkästään huumerikollisia.
Olen kuullut, että kuntoutusohjelma -
keskittyy ohjelmoimaan vankeja uudestaan.
Selvitän, toimiiko se vai ei.
Bangli Narkotikan vankila yrittää parantaa huumeriippuvaiset -
ja huumekauppiaat, ja sen metodit -
ovat aivan erilaisia kuin länsimaisissa vankiloissa.
Tämä on ensimmäisiä kertoja, kun minunlaiseni ulkomaalainen -
pääsee indonesialaiseen vankilaan.
Maan hallitus on salamyhkäinen -
indonesialaisten vankien kohtelusta.
1. PÄIVÄ
Tule.
Istu.
Raphael Rowe? -Kyllä.
Vankilan johtaja ja varajohtaja ottavat minut vastaan.
Noudata vankilan sääntöjä.
Jos käyttäydyt kunnolla,
takaan että kaikki sujuu hyvin.
Mitä tapahtuu, jos vanki ei noudata sääntöjä?
Sinun pitää noudattaa.
Jos ei noudata kaikkia sääntöjä, sillä on seurauksia.
Sinulle tehdään ruumiintarkastus.
Nouse seisomaan.
Riisu vaatteesi ja mene kyykkyyn.
Seuraavaksi saat pissata tähän astiaan,
niin me voimme tehdä testin.
Te testaatte pissani. Mitä te etsitte?
Pilveä, shabu-shabua tai ekstaasia.
Mitä on shabu? -Kristallimetamfetamiinia.
Shabu-shabu on kristallimetamfetamiinia.
Onko se suosituimpia huumeita?
On.
Banglin vangit asuvat neljällä isolla selliosastolla.
Vankilan keskellä on ulkoilupiha,
jonka reunoilla on rukoilutilaa vangeille -
ja vankilan viljelypalsta.
Vankila suunniteltiin 468 vangille,
mutta huumerikollisia päätyy vankilaan niin paljon,
että vankeja on nyt yli 1 000.
Näin täynnä olevaksi vankilaksi -
tämä on hyvin hiljainen.
Hei. Olen Daus. -Daus? Olen Raphael.
Hauska tavata.
Daus on 38-vuotias -
ja hän on ollut vankilassa melkein kuusi vuotta.
Olet minun sellissäni.
Selvä. Seuraan sinua.
Tämä on C-osasto.
Onko sen nimi Wisma Citra?
On. C tarkoittaa Citraa.
Tämä on uusi kaveri, joka muuttaa selliimme.
Hei.
Tuossa on paikka sinulle.
Rion vieressä.
Aming. -Fito.
Fito. -David.
Raphael.
-Selvä.
Valtaosa meistä on tampingeja.
Eli me olemme työntekijöitä.
Tarkoittaako tamping työtä?
Kaikki tässä sellissä tekevät töitä.
Me pidämme paikat siistinä.
Esittele selli minulle. Mitä tuolla nurkassa on?
Siellä on vessa. -Eli teillä on omaa rauhaa.
Verhon voi vetää kiinni.
Selvä.
Meitä on 20 tässä sellissä. -Aivan.
En osaa kuvitella, millaista on kun 20 miestä -
nukkuu yöllä lähekkäin. En ole tottunut sellaiseen.
Me järjestämme kaiken.
Kaikki tietävät tehtävänsä, jotka vaihtuvat aika ajoin.
Panen sinutkin listalle.
Eli minulla on omat askareeni. Sinä hymyilet ja tykkäät ideasta.
Niin tykkään.
Näytätkö minulle...
Esittelen selliosastoamme. -Selvä.
Vankila on hyvässä järjestyksessä ja siisti.
Vangit ovat passiivisia ja hyvin käyttäytyviä.
Saan jo nyt vaikutelman, että tämä on vankila,
jossa vangit ovat täysin viranomaisten kontrollissa.
Kuinka kuvailisit tätä vankilaa uudelle vangille?
Rehellisesti.
Tässä vankilassa -
tärkein asia on noudattaa sääntöjä.
Jos noudattaa sääntöjä,
kaikki on helppoa.
Sääntöjä pitää noudattaa seurausten takia. -Niin.
Eristysselli on...
Me pelkäämme eristysselliä.
Oletko ollut eristyssellissä? -En.
Käyttäydytkö kunnolla?
En halua sitä kokemusta.
Etkö?
Kuinka pitkä tuomiosi on?
Minulla on 12 vuoden tuomio hallussapidosta.
Hallussapidosta?
Mikä on sinun huumeesi?
Käytin metamfetamiinia ja ekstaasia.
Montako grammaa hallussasi oli?
13-14 pakettia.
Hallussapidosta kiinni jäävät -
voivat saada jopa 12 vuoden tuomion,
vaikka eivät ole kauppiaita tai salakuljettajia.
Tämä on ensimmäinen rikokseni. -Ja sait 12 vuotta.
Se tuntuu kovalta.
Verrattuna muihin maihin, joissa hallussa pitää olla -
kilokaupalla kokaiinia, jotta saa vastaavan tuomion.
Se on tosi pitkä tuomio.
Niin on.
Kuinka sinä olet pärjännyt?
Aluksi tuomio tuntui vähän rankalta.
Ensin kielsin totuuden -
ja toinen vaihe oli syytellä jotakuta.
Sitä yrittää syyttää jotakuta.
Kolmannessa vaiheessa alkaa hyväksyä totuuden.
Daus tunnustaa tehneensä väärin.
12 vuotta on kova rangaistus metamfetamiinin hallussapidosta.
Nyt hän keskittyy tuomionsa suorittamiseen -
ja vapautumiseen.
Kaikki vankilat ovat täällä liian täynnä.
Vankilaan saapuessani odotin,
että vankeja on joka paikka täynnä,
mutta tämä paikka on uskomattoman rauhallinen,
mikä on aika outoa.
Ehkä nämä miehet kokevat vankilan uhaksi.
En tiedä.
Minulla on vielä paljon selvitettävää.
2. PÄIVÄ
Te olette tosi hitaita.
Sain juuri selville,
että huumekuntoutus alkaa Bangli Narkotikassa kello 8.
Olen ulkoilupihalla -
sadan käyttäjän, riippuvaisen ja kauppiaan kanssa,
joka on valittu kuntoutusohjelmaan.
Tämä kaikki on kuulemma osa kuntoutusohjelmaa.
Vangit tulevat tänne joka aamu ja tekevät mitä kohta teen,
enkä tiedä yhtään mitä se on.
Huomio!
Catur Dharman vangit!
Lupaamme olla hyveellisiä ihmisiä ja noudattaa pancasilaa.
Vangit vannovat uskollisuutta pancasila-filosofialle,
joka on modernin Indonesian perusta.
Me vangit -
ymmärrämme täysin tekomme -
ja kadumme niitä.
Se edistää isänmaallisuutta ja yhteisen hyvän palvelemista.
Siunatkoon kaikkivaltias Jumala dharmaamme. Aamen.
Huomio!
1, 2, 3, 4, 5, 6, 7, 8.
Voimisteluliikkeiden jälkeen -
vankilanjohtaja Agus Pritiatno puhuu vangeilleen.
No niin, valmistautukaa!
Mahtava aamu!
Mikä on olo?
Hyvä, terve, mahtava!
Pysykää terveenä.
Ei huumeille, kyllä saavutuksille!
Minä kiitän.
Palatkaa selleihinne.
Mitä kuuluu? Puhutko englantia?
Vähän. -Vähän.
Mitä tämä oikein oli? Täytyykö sinun mennä?
Täytyy mennä.
Vanki, jolle yritän jutella,
marssitetaan takaisin selliinsä.
En saa mennä hänen mukaansa,
mutta vankilanjohtaja puhuu mielellään.
Mitä kuuluu? Onko kaikki hyvin?
Nuo miehet, jotka voimistelivat ja lauloivat.
Mitä he lauloivat?
Valassa on viisi eri lupausta.
Sitä täytyy totella.
Pitää totella ja luvata, että ei tee mitään väärää -
kun suorittaa ohjelmaa.
Me vangit -
ymmärrämme lupauksen emmekä tee rikoksia uudestaan.
Mikä sinun nimesi on?
Kutsu minua Bonaksi. -Bona.
Selvä. Sinä olet vanki.
Olet suorittanut ohjelman ja nyt sinä johdat sitä.
Kyllä.
Onko se etuoikeus vai käskettiinkö sinun tehdä se?
Hän käytti huumeita.
Hän tilanteensa parani paljon kuntoutustoiminnan avulla.
Valitsin hänet ohjaajaksi määräyksellä.
Onko heidän pakko tehdä tämä?
On, se on yksi tavoitteista.
On tärkeää korjata heidän terveytensä ensin.
Vahva mieli terveessä ruumiissa.
Mitä jos joku suorittaa ohjelmaa -
ja tekee jotain väärää?
Ohjelmasta saa potkut, jos esimerkiksi lyö jotakuta.
Ja aloittaa alusta?
Ensin joutuu eristykseen ja sitten kuntoutus aloitetaan alusta.
Jos joku joutuu eristykseen,
hän pelästyy eikä halua sinne uudestaan.
Eristysosaston uhka -
tuntuu olevan tärkeässä roolissa kurinpidossa.
Ja vankila toimii kuin kone.
Kaikki vangit ovat takaisin selleissään tasan 12.45.
Hyvää iltapäivää.
Päivää. -Aloitetaan laskenta.
1, 2, 3, 4, 5, 6, 7, 8.
Hän laskee pääluvun. Siltä ainakin näyttää.
Dausilla ja muilla sellikavereillani on työ vankilassa,
eli he ovat valtaosan päivästä ulkona.
Elämä on paljon rankempaa, jos ei tee töitä.
Muut pääsevät ulos vain ulkoiluaikaan.
Ovatko he sellissään 21 tuntia?
Kahdeksi viikossa he pääsevät ulos viideksi tunniksi.
Selvä.
Se on pitkä päivä. 21 tuntia 24 tunnista.
Se on pitkä aika olla lukittuna tällaisessa tilassa.
Tällaista täällä on.
20 miestä jokaisessa sellissä.
Ehkä muutama lisää joissain.
Vangit ovat tosi tottelevaisia.
Se saattaa johtua kulttuurista, kurinpidosta -
tai kontrollista. En tiedä,
mutta he tottelevat, kun vartija astuu esiin.
Viranomaiset valvovat kaikkea, mitä vangit tekevät,
mutta jos on huumekuntoutukseen valittu vanki,
elämä on vieläkin säännöstellympää.
Minulle kerrottiin, että kuntoutusohjaaja hakee minut...
Hei. -Hei.
Kuntoutustoiminta on alkanut.
Me menemme kuntouttavalle oppitunnille.
Selvä.
Vankilassa menettää päätösvallan,
ja olen menettänyt kaiken päätösvallan.
Pakollinen huumekuntoutus sisältää ryhmätunteja,
joissa on psykologisempi ote.
Huomaan matkalla tunnille Rulin,
jolle yritin puhua aamuharjoituksessa.
Missä olet ollut muutaman viime tunnin?
En missään. Sellissäni. -Oletko ollut sellissä?
Palasitko aamuvoimistelusta suoraan takaisin selliin?
Palasin. -Ja nyt tulet tänne.
Meillä on vain kolme tuntia tähän.
Muodostakaa rinki.
Mikä on nimesi?
Raphael. -Hauska tavata. Olen Ruli.
Ruli.
Ruli on 25-vuotias ja kotoisin Länsi-Indonesiasta.
Hän on neljättä viikkoa kuuden kuukauden kuntoutusohjelmassa.
No niin, huomenta. -Huomenta.
Seuraa häntä.
Olen tässä.
En pysty tunnistamaan itseäni.
Kaikki selviää lopulta. -Kaikki selviää lopulta.
Minulle ja muille.
Aplodit meille.
Seuraavaksi me kerromme tunteistamme.
Voiko joku teistä...
Olen Abraham Baron Gunawan.
Hei, Baron.
Minusta tuntuu,
että tämä vankila siunaa minua runsaskätisesti.
Aamen. -Aamen.
Aamen. Kiitos.
Kiitos, Baron.
Kuka on seuraavana?
Pelkäätkö kertoa tunteistasi?
Olen aika iloinen.
Kerrotko sinä? -Kerron.
Vain 3-4 ihmistä kertoo tunteistaan päivässä.
Toivottavasti te kaikki pysytte terveinä.
Kiitos.
No niin, ystävät. Kuka muu haluaa kertoa tunteistaan?
Yksi ihminen.
Selvä. Olen Raphael.
Hei, Raphael.
Kiitos, kun sain tulla tänne kanssanne.
Selvä. Kiitos.
Vankila on rakennus. Se ei ole päänne sisällä.
Toivon, että pääsette eroon huumeista -
ja saatte elämänne takaisin, kun vapaudutte.
Aamen.
Hyvä.
Kiitos kun kerroit tunteistasi, Ralph.
Näiden muiden tavoin -
minun käskettiin osallistua kuntoutusohjelmaan.
Heidän on pakko olla täällä.
Mielenkiintoista on, että he ovat sitoutuneita.
Ehkä tämä on osa arviointia.
Ehkä vankila seuraa, kuinka sitoutuneita he ovat.
Meidän täytyy voimaannuttaa mielemme.
On vähän kyseenalaista, että heillä ei ole valinnanvaraa.
Pitäisikö heidän voida valita, haluavatko he olla ilman huumeita?
Siitä voi keskustella.
Aamen.
Oppi tuntuu olevan, että jokainen vanki pitää -
huumeidenkäyttöä moraalittomana ja tuomittavana.
Kuva takananne pisti silmääni.
Selittäkää, mikä se on.
Haluan kysyä lisää periaatteista ohjelman takana -
kouluttajalta ja entiseltä metamfetamiiniaddiktilta Bonalta,
jonka tapasin vankilanjohtajan seurassa.
Me voimme valita.
Haluammeko me olla hyviä vai pahoja jätkiä?
Tuo on hyvän ja pahan mitta. Alkoholi ei ole laitonta täällä.
Ei niin.
Naiset eivät ole laittomia, koska ilman naisia emme olisi täällä.
Raha voi joskus olla menestyksen merkki.
Me tarvitsemme rahaa, mutta jos rahaa on liikaa -
ja käyttää yötyttöjä, se on äärimmäistä.
Mitä tarkoitat? Ilotyttöjä vai? -Niin.
Tällaisesta länsimaalaisesta ja ulkopuolisesta tuntuu,
että on tässä on kyse moraalisista arvoista.
Täällä idässä -
kohtuuttomuus on paha asia.
Olitko sinä paha ihminen? -Olen paha ihminen.
Tähän vankilaan joutumiseni jälkeen -
isä ei puhunut minulle kolmeen vuoteen.
Sitten hän kuoli.
Tunnen syyllisyyttä.
Tunnen syyllisyyttä että olen täällä.
Minusta tuntuu, että olen täällä huumeiden takia.
Tämä ohjelma kuntouttaa meitä,
jotta me voimme toimia yhteiskunnassa.
Voin taata, että kun me käytämme huumeita,
me olemme yksilökeskeisiä.
Bonan intohimo ohjelmaa kohtaan -
on linjassa sen kanssa, mitä olen kuullut -
huumeisiin liittyvästä häpeästä Indonesiassa.
En voi tietää, jakavatko kaikki vangit -
Bonan uskomuksen,
mutta Ruli vaikutti aidosti sitoutuneelta sessiossa.
Tarvitsetko kuntoutusohjelmaa? -Tarvitsen.
Tarvitsetko? -Tarvitsen.
Sinun on pakko osallistua siihen. Et nostanut kättäsi ja sanonut:
"Haluan kuntoutusohjelmaan."
Se on pakollinen,
mutta osa minusta -
haluaa osallistua siihen vapaaehtoisesti,
koska minulla on aikomus muuttua.
Siksi...
Olen innoissani kuntoutuksesta.
Miksi sinä olet vankilassa?
Käytin marihuanaa.
Kaikki oli omaan käyttöön.
Ihan tosi? -Joo.
Kuinka paljon?
Vain 15 grammaa.
15 grammaa? -Niin.
Kuinka pitkän tuomion sait?
Kahdeksan. -Kahdeksan vuotta?
Pelkästä pilven poltosta. -Niin.
Se on laillista Amerikassa ja monissa muissa paikoissa.
Kahdeksan vuotta.
Poliisi löysi vaakani -
ja sanoi että olen huumekauppias.
Mihin sinä käytit vaakaa?
Olin töissä kahvilassa -
käytin sitä kahvin valmistukseen joka päivä.
Miltä se sinusta tuntuu?
Olin yllättynyt.
Minulla oli perhe,
ja vaimoni otti eron tämän jutun takia.
Koska jouduit vankilaan? -Niin.
On vaikea olla täällä, koska tyttäreni kyselee:
"Missä sinä olet, isä? Koska tulet kotiin?"
Eikö hän tiedä, että olet täällä? -Ei. Sanon, että olen töissä.
Koska aiot kertoa hänelle totuuden?
En uskalla kertoa sitä.
Pelottaa liikaa. -Mitä sinä pelkäät?
Huumeidenkäyttöäni.
Ajattelen kotikaupunkiani, koska mielestäni -
on paha juttu, jos on ollut vankilassa.
On "paha" juttu olla vanki.
Eli se on kulttuurinen häpeä.
Niin, häpeä. Minua pelottaa.
Tyttäreni takia.
En tiedä myikö Ruli huumeita vai käyttikö vain,
mutta hän maksaa kovaa hintaa.
Yhteiskunta pitää -
huumeidenkäyttäjiä heikkoina ja pahoina.
Eli Rulin kaltaiset ihmiset -
ikään kuin hyväksyvät kohtalonsa,
koska yhteiskunta pitää heitä pahoina ihmisinä.
Pakollinen huumekuntoutus on rankkaa.
Älkää aliarvioiko sitä,
mutta se on vankilan tehtävä.
Sen pitäisi kuntouttaa.
Eri vankiloilla on erilaisia tapoja saavuttaa se tavoite.
Tällä vankilalla on oma tapansa.
3. PÄIVÄ
Sellikavereideni kaltaiset tampingit -
aloittavat vuoronsa aamukahdeksalta.
Meidän täytyy siivota alue.
Daus huolehtii yhteisestä alueesta selliosastojen ulkopuolella.
Eli siivoat tämän aamulla ja...
Aamulla ja iltapäivällä ennen kuin osasto suljetaan.
Aivan.
Me varmistamme että kaikki on kunnossa.
Saatteko te palkkaa työstä?
Se auttaa minua pääsemään ehdonalaiseen.
Eli siinä on oma hyötynsä.
Se ei ole vain työ, jolla pääsee sellistä.
Onko joltakulta viety työ rangaistuksena?
Totta kai.
Joskus vangit tappelevat.
Ja tampingit menettävät työnsä.
Kaikki sanovat, että he pelkäävät eristystä,
mutta se on yksi konsti, jolla teidät pidetään kurissa.
Jos ei käyttäydy ja tee kuten sanotaan...
Palkinto ja rangaistus.
Minua kiinnostaa, onko sääntöjen lisäksi -
muita keinoja pitää teidät kurissa ja estää teitä puhumasta?
Pelkäättekö kritisoida tätä vankilaa?
Mitä esimerkiksi? -En tiedä.
Jos vaikka sanot, että on julmaa pitää sinua -
ja muita sellissä 21 tuntia päivässä.
Olen jo ymmärtänyt, että täällä on tällaista.
Keskityn nyt vain ehdonalaiseen pääsemiseen.
Vain joka kuudennella vangilla täällä -
on tamping-työ.
On helppo ymmärtää, miksi vangit paiskivat hommia -
ja hyväksyvät tamping-systeemin.
Se on ponnahduslauta aikaiseen ehdonalaiseen pääsyyn.
Tamping-vangit voivat tuottaa ruokaa viljelypalstalla,
työskennellä keittiössä tai tehdä jotain luovempaa.
Tämä on verstas.
Millainen verstas tämä on?
Tämä laatikko on kätevä uhrilahjojen kantamiseen.
Kebenit ovat perinteisiä balilaisia laatikoita.
Onko tämäkin paperia?
Valmistettu paperista. Taitavaa.
Vangit rakentavat niitä käärityistä sanomalehdistä,
koristelevat ne ja myyvät ne ihmisille.
Tämä verstas on aika vakuuttava tuotantolinja.
Me voimme työskennellä täällä maanantaista perjantaihin.
Tähänkö minä istun? -Niin.
Kahdeksalta aamulla, kun vangit on laskettu,
vartija hakee työntekijät osastolta.
Tämä on hyödyllinen taito.
Sillä voi perustaa oman yrityksen siviilissä.
Jotkut ystäväni, jotka ovat päässeet vapaaksi,
yrittävät olla tämän tuotantolinjan jakelijoita.
Meidän on vaikea pärjätä siviilissä ilman tukea -
tai edes löytää töitä.
Tässä maassa yhteiskunta -
näkee huumeidenkäyttäjät pahoina ihmisinä.
Ei ihmisinä, jotka tarvitsevat apua.
Useimmilla vangeilla on negatiivinen leima.
Tämäkö? -Niin.
Tehdään siitä korkeampi.
Selvä.
Negatiivinen leima yhteiskunnassa.
Yhteiskunta ajattelee,
että kukaan vankilasta vapautuva ei ole hyvä ihminen.
Monen täällä olevan miehen on vaikea hyväksyä sitä,
että heillä on se leima.
Vaikka vankila tekee töitä vähentääkseen -
vankien huumeidenkäyttöä,
he tarvitsevat yhteiskunnan tukea, kun he vapautuvat.
Jos tukea ei ole, rikosten -
ja vankilaan paluun kierre on monille väistämätön.
Auttaakseen huumerikollisia pysymään kaidalla tiellä -
vankila kannustaa vankeja uskonnon harjoittamiseen,
mutta alan ymmärtää, että vankien kuntoutus -
ei vielä riitä.
Se että pystyy todistamaan Indonesian kansalle,
että huumerikolliset ovat valmiita palaamaan yhteisöönsä,
on yhtä tärkeää.
4. PÄIVÄ
Mikä on olo?
Hyvä, terve, mahtava!
Olen tavannut vain vankeja, jotka ovat saaneet tuomion -
hallussapidosta tai vähäisestä kaupasta,
mutta tiedän, että osa vangeista -
on tehnyt vakavampia rikoksista.
Minua pyydettiin kanttiiniin,
mistä vangit voivat ostaa -
tupakkaa, suklaapatukoita ja vastaavaa.
Minä ilmeisesti autan sen pyörittämisessä. Se selviää kohta.
Tolle?
Kyllä. -Etsin... Hei.
Hei, Raph.
Minun käskettiin tulla auttamaan tänne tänä aamuna.
Selvä. Tule sisälle. -Voinko tulla sisälle?
35-vuotias kanttiinityöntekijä Tolle -
on kuulemma korkeammalla huumekaupan ravintoketjussa.
Nämä ovat nuudeleita.
Kahvia ja täällä on vettä.
Miten vangit maksavat nämä?
Brizzillä.
Tämä on Brizzi. -Selvä.
Se on kuin luottokortti. -Niin on.
Oletko valmis palvelemaan asiakkaita? -Olen.
En ole valmis, vaikka hän kysyi olenko.
Roti sisir. -Tämäkö?
Tämä nuudeliko? -Niin.
Beng-beng. -Mikä se on?
Tämäkö? -Beng-Beng.
Tämäkö? -Niin.
Vauhtia!
Miksi sinä hoputat minua?
Sinun pitää olla nopea.
Kysy mitä asiakas haluaa ja anna tuote.
Sinä tiedät, missä tavarat ovat. Minä en tiedä.
Kuinka pitkä tuomiosi on?
14 vuotta.
Metamfetamiini. Shabu.
Shabu-shabu.
Poliisi pidätti minut lentokentällä.
Paljonko sinulla oli?
Kolme kiloa. -Kolme kiloa?
Niin. -Se on paljon.
Tämä. -Tämäkö?
Miksi sinä teit sen?
Isäni ja äitini ovat kuolleet.
Halusin antaa rahat pikkusiskolleni opiskelua varten.
Kuinka vanha pikkusiskosi on?
20-vuotias nyt. Silloin hän oli 15.
Teit mitä teit tukeaksesi perhettäsi.
Auttaaksesi perhettäsi.
Tolle väittää, että hän halusi vain huolehtia siskostaan...
Ota suklaata ennen kuin se sulaa. Avaa se.
Kiitos paljon.
...mutta hän on ollut vuosia huumejengeissä.
On törkeää salakuljetusta tuoda maahan -
kilokaupalla metamfetamiinia.
Hänellä kävi tuuri, kun rangaistus ei ollut ankarampi.
Kun olit mukana rikollisjengissä -
ja salakuljetit huumeita,
tiesitkö että hallituksesi -
jakaa kuolemantuomioita salakuljetuksesta? -Tiedän.
Eikö sinua pelottanut?
Olin jengissä ennen kuolemantuomioita.
Kuinka vanha sinä olit? 19? 18?
14-vuotias.
14? -Vielä nuori.
Mitä huumeita sinä myit? -Kaikkea.
Kokaiinia, heroiinia, marihuanaa.
Shabu-shabua.
Miten sinä toit huumeet Indonesiaan?
Lentokentän kautta.
Aivan.
Poliisi kävi kimppuuni ja sanoi:
"Olet indonesialaisen kartellin jäsen."
Ihan tosi? -Sanoin: "Älkää viitsikö."
Kuuluiko pomosi järjestäytyneeseen rikollisjengiin?
Kuului. Isoon jengiin.
Olen pelkkä salakuljettaja.
Mitä pomollesi tapahtui?
En tiedä.
Et tiedä.
Poliisille ei kerrota pomosta, jos jää kiinni.
Perhe kuolee, jos puhuu pomosta.
Jengi on sellainen.
Tolle on huumevankien kirjon toinen pää.
Salakuljettaja, joka työskenteli huumekartellille.
Huumeiden salakuljetuksesta kiinni jääneet ihmiset -
ovat saaneet kuolemantuomioita.
Jonain päivänä hän palaa takaisin yhteiskuntaan,
ja se on hänelle iso haaste.
5. PÄIVÄ
Valmistautukaa!
Olen nähnyt, miten ankara järjestelmä täällä on.
Vankilanjohtaja Agus Pritiatno -
pitää tuhat vankia järjestyksessä vain 83 vartijan voimin.
Moni vanki viettää koko päivän telkien takana -
ylikansoitetuissa selleissä,
mutta en ole nähnyt mitään merkkejä ongelmista.
Tämä on harrastustoiminnan keskus.
Haluan selvittää, miksi johtaja kokee tarvetta -
valvoa vankiensa elämää niin tiukasti.
Kaikki vangit voivat soittaa videopuheluita.
Me kuuntelemme heidän keskustelujaan perheen kanssa -
ja katkaisemme puhelun, jos he sanovat jotain sopimatonta.
Miksi se on tarpeen?
Täällä oli vuosi sitten provokaattoreita,
jotka muodostivat jengin.
Se oli turvallisuusuhka.
Osa vangeista viettää jopa 21 tuntia sellissään.
Miksi sellainen käytäntö?
On totta, että kolmen tunnin jälkeen heidät pannaan takaisin selliin.
Jos päästäisimme kaikki ulos yhtä aikaa, seuraisi kaaos -
ja paljon ongelmia.
Onko se mielestäsi reilua?
Vangit menettävät vapautensa,
eli heidän pitää noudattaa sääntöjä.
Olen huomannut täällä ollessani,
että vankien ja vartijoiden suhde on aika terve.
Kuinka tärkeää se on vankilan juohevan toiminnan kannalta?
Me haluamme rakentaa tunnesiteen,
jollainen lapsilla on vanhempiinsa ja sisaruksiinsa.
Ennen vankila oli pelkkä vankila.
Se oli täynnä väkivaltaa.
Enää se ei ole sellainen. Ennen me pystyimme -
hakkaamaan vankeja, jotka tekivät virheen.
Monet vangit -
ovat kertoneet minulle, että he pelkäävät eristysselliä -
ja että se on hyvä ennalta ehkäisevä keino.
Vangit pelkäävät,
että heillä on kylmä täällä pelkissä shortseissa.
Tosi kylmä.
Kuinka pitkään vankia voi pitää eristyksessä?
Meillä oli yksi korkean profiilin huumekauppias.
Hän tuli tänne ja oli suuri riski.
Me panimme hänet -
eristykseen kolmeksi kuukaudeksi.
Kukaan ei voi esittää kovaa tai ylimielistä täällä.
Montako vankia on eristyksessä parhaillaan?
Ei yhtään.
Saanko nähdä eristysosaston?
Sinne ei enää pääse.
Se on salaisuus.
Voit nähdä sen täältä.
Vankilanjohtajan halu käyttää eristysosastoa -
rangaistuksena tuntuu autoritaariselta.
Hänessä on silti pehmeämpikin puoli,
jota vangit tuntuvat arvostavan -
ja joka saattaa olla osasyy vankilan harmoniseen ilmapiiriin.
Mitä kuuluu? -Hyvää. Entä itsellesi?
Rulilla on viikon suuri hetki.
Mitä sinä teet? -Soitan perheelleni.
Kenen kanssa sinä puhut?
Äidin. Saan puhua 10 minuuttia.
10 minuuttia? -Niin.
Rulin perhe asuu satojen kilometrien päässä -
eikä voi käydä vierailulla.
Kaikkien vankien tavoin Ruli saa kaksi videopuhelua kotiin viikossa.
Omaa rauhaa ei ole, mutta ne ovat tyhjää parempia.
Assalamu alaikum, täti.
Toivottavasti täti ja äiti ovat terveenä.
Tukekaa Rulia täällä,
jotta Ruli voi olla parempi kuin ennen.
He ovat onnellisia.
On helpotus äidille nähdä, että Ruli hymyilee,
koska omaiset ovat varmaan huolissaan siitä,
miten vangit pärjäävät.
Täällä on vähän vaikea elää,
joten meidän pitää oppia ajattelemaan positiivisesti.
Miten ajatella positiivisesti?
Raphael?
Olen täällä Rulin kanssa.
Hei!
Tämä mies -
sai elinkautisen Englannissa.
12 vuoden prosessin jälkeen -
hänet todettiin syyttömäksi.
Saatte jatkaa puheluanne. Oli hauska tavata.
Tuntuu väärältä, että hänellä on pitkä tuomio -
pienen marihuanamäärän hallussapidosta.
Hänen kohtaamansa seuraukset -
ovat rikkoneet hänen suhteensa vaimoon,
ja mikä tärkeämpää, tyttäreen.
Menen ulos ja annan hänen olla rauhassa.
Pidä sydämeni vahvana.
Rakastan sinua. Hei hei!
Assalamu alaikum.
6. PÄIVÄ
On viimeinen päiväni Bangli Narkotikan vankilassa.
Minulle on kerrottu, että tänään on luvassa yllätys.
Rock-konsertti vankilan sisällä.
Vangit lähettävät musiikin avulla ihmisille viestin,
että he eivät ole menetettyjä tapauksia.
Ja vankilanjohtaja tukee heidän aloitettaan.
Johtaja on musiikin ystävä -
ja hän rohkaisee vankeja soittamaan.
Daus on yksi tapaamistani vangeista.
Hän on perustanut The Injexxis -bändin,
joka esiintyy tänään vangeille.
Katsotaan, kuinka hyviä he ovat.
Nyt on aika kuunnella ja soittaa.
Yksi, kaksi, kolme, soittakaa!
Vielä minä teille näytän
En ole kävelevä ruumis
On hieno nähdä, että vankilanjohtaja tukee bändiä.
En ole kävelevä ruumis
Kiitos.
Saitte sateen esiin.
Jumala kuuli teidät.
Kiitos.
Dausin bändi tekee musiikkia, jolla on tarkoitus.
Minkä viestin yritätte välittää? -Vanki on aina paha jätkä.
Haluamme todistaa, että emme ole käveleviä ruumiita.
Haluamme todistaa sen, kun vapaudumme.
Miten ihmiset huomaavat sen?
Me voimme esittää musiikkiamme vankilafestivaaleilla.
Esiinnyttekö vankilan ulkopuolella?
Me esiinnymme ulkopuolella ja netissä.
Me kuvasimme videon ja äänitimme biisin.
Nyt me voimme ladata musiikkiamme YouTubeen.
Me saamme tehdä sen henkilökunnan valvonnassa.
Esittäkää tuollaisia biisejä.
Kiitos paljon.
Vankila auttaa vankeja levittämään -
positiivista viestiä vankilan leiman poistamiseksi,
mutta kuntoutusohjelma on edelleen hyvin uusi hanke.
Ei voida vielä tietää, kuinka hyvin se menestyy.
Vankilan pakolliset kuntoutusohjelmat -
saattavat vaikuttaa kiistanalaisilta.
Minun mielestäni tuomiot huumerikollisille -
ovat ankaria Indonesiassa.
Näkemäni perusteella -
viranomaisilla on tässä vankilassa aito halu -
auttaa vankeja katkaisemaan huumerikosten kierre.